Dok. br. 522B-2018

Saopćenje za javnost

SEDMA SARAJEVO UN SEDMICA MEĐUVJERSKOG SKLADA U SVIJETU

**Javno predavanje**

**Rusmir Mahmutćehajić, *Filozofija religije i bosanska društvena pluralnost***

**4. februar (ponedjeljak) 2019. godine, u 18:00 sati**

Čast nam je obavijestiti vas da će Rusmir Mahmutćehajić 4. februara (ponedjeljak) 2019. godine, s početkom u 18:00 sati, održati javno predavanje *Filozofija religije i bosanska društvena pluralnost.*

Predavanje će biti održano u dvorani za sastanke Međunarodnog foruma Bosna (ul. Sime Milutinovića 10/III).

Tokom cijelog dvadesetog stoljeća religija i njene ustanove u Bosni i njenom okruženju potčinjavane su ideologijskim potrebama vladajućih elita i njihovih ustrojstava. Uz to religijska pluralnost je ideologijski svođena na pojednostavljene prikaze radi realiziranja političkih ciljeva. Tako je dio religijski pluralnog društva stavljen na društvenu marginu, a zvanični dijelovi religijskih ustrojstva getoizirani i kontrolirani, ali uz davanje prednosti jednih nad drugim. U javnome prostoru, u otvorenim akademskim zajednicama i razmjenama znanja isključivani su ozbiljni odnosi prema religiji. Gotovo svi prikazi u javnom prostoru bili su redukcionistički i ideologijski arogantni. Ako se želi anticipirati slobodno religijski pluralno društvo s demokratskim legitimiranjem vlasti, uz isključivanje bilo kakvog oblika ravnopravnosti, nužno je u javni prostor uvesti filozofiju religije, akademsku disciplinu, oslobođenu od bilo koje vrste političkog i konfesionalnog korištenja za parcijalne ciljeve.

O navedenim tezama govorit će Rusmir Mahmutćehajić, autor više knjiga i članaka iz filozofije i religije, objavljenih u zemlji i svijetu. Predavanje je dio cjelovitog programa Sedma Sarajevo UN sedmica međuvjerskog sklada u svijetu. Taj program Međunarodni forum Bosna realizira u skladu s pozivom Generalne skupštine Organizacije Ujedinjenih nacija, donijetom 20. oktobra 2010. godine.

Predavanje će moderirati Džamna Duman, voditeljica Centra za rodna istraživanja Međunarodnog foruma Bosna.

Predavanje je otvoreno za članove i prijatelje Međunarodnog foruma Bosna i predstavnike medija.

Nermina Jusić

MFB koordinator